Atisha kuhama boma ma mkwe asipoondoka

Atisha kuhama boma ma'mkwe asipoondoka 
POLO mmoja wa hapa alishangaza wanakijiji alipotoweka kwa boma pindi tu mama mkwe aliwasili kwake. 
Kwa mujibu wa mdokezi, polo alichukua hatua hiyo baada ya kushuku safari ya mama mkwe hapo nyumbani. 
"Huyu haikosi amekujia Krismasi kwangu. Mimi sina cha kumpa. Atajipanga, kalameni alisikika akisema. 
Jamaa aliamua kutoweka bila kumueleza yeyote aendako, kisha akamtumia mkewe ujumbe mfupi kumuonya kwamba hangerudi hadi mamake aondoke. 
"Mwambie mamako arudi kwake. La sivyo hamtaniona hapo. Najua amekujia Krismasi na mimi sina hela," polo alionya. 
Mkewe alibaki kinywa wazi asiamini alichosoma. Polo hakuonekana wala kupiga simu tena, ikamlazimu mama mkwe kuondoka.